Pennad filozofiezh berr àr ar goelani; ar mintin-mañ e oa pasapl anezhe é vale skañv a-dreist kêr; o fluñv gwenn kann, en aer ken skornet !! Penaos e raont ? Gouiet a raomp eo dibar ar pluñv evit goarantiñ an tommder, met lies e choman bamet ur seurt; da skouer, an houidi hag a chell splujiñ e dour yen-sklas ur stang... Evit er gober o devez afer a zebriñ ur seurt, ha, kredapl-bras, ar goelani a  welen é pourmen o chalite a-dreist toennoù kêr ar mintin-mañ ne raent ket an dra-se evit o flijadur, mes lakaat a raent o daoulagad lemm da sellet e pep lech, àr glask un tamm boued bennak. Ha marse zoken e oa anken enne: get un amzer ken yen, e-menn e kavin me boued evit derchel an taol ?  Hervez an ornitologed emañ ar goelani e-mesk ar strolladoù evned diaes da heuliiñ en o chantreadennoù pemdeziek; non ket evit asuriñ deoch pegement a wirionez en dra-se; mes un dra zo sur, da noz o gweler é  tostaat dar mor en-dro. Petra eo buhez ur goelan enta ?